Hellas Planitia

Hellas Planitia je názov veľkej impaktnej panvy na južnej pologuli planéty Mars. Má v priemere približne 2 200 km a hĺbku (pozri nulová nadmorská výška na Marse) približne 6 km. Od okraja (ktorým je val krátera) k jej dnu je viac ako 9 km.

 Vznik panvy Hellas 
Panva Hellas je impaktného pôvodu a vznikla asi pred 4,1-4 miliardami rokov (podľa štatistiky početnosti kráterov).Frey (2004): Impact constraints on the age and origin of the crustal dichotomy on Mars. Workshop on Martian Hemispheres LPI, abstract formát PDF
Okrem toho, že jej vznik výrazne ovplyvnil vzhľad južnej hemisféry Marsu, mohol tiež súvisieť s ďalšími topografickými útvarmi – niektoré štúdie naznačujú, že by mohlo ísť o impakt iba jedného (zhruba dvestokilometrového) úlomku omnoho väčšej planétky, ktorej ďalšie úlomky vytvorili ostatné veľké impaktné panvy (Argyre, Isidis, Utopia).Arkani-Hamed (2005): Giant impact basins trace the ancient equator of Mars. JGR, 110, E04012  abstrakt
Táto udalosť by mohla byť aj príčinou vzniku a dlhodobej aktivity v oblasti Tharsis, ktorá leží v rovnakej impaktnej dráhe a kde bola exogénna udalosť navrhnutá už skôr ako alternatíva k štandardne akceptovanej endogénnej teórii pôvodu.Reese et al. (2004): Magmatic evolution of impact-induced Martian mantle plumes and the origin of Tharsis. JGR, 109, E08009.  abstrakt
Oproti tomu špekulácie, či Tharsis nevznikla ako dôsledok seizmického šoku pri vzniku Hellas (obidva útvary sú približne antipodálne), zatiaľ nebola nijak podložená.

 Hellas a globálne magnetické pole 
Na väčšine plochy južných vysočín Marsu zistila sonda Mars Global Surveyor silnú remanentnú magnetizáciu – na rozdiel od svojho okolia samotná panva takmer vôbec nie je magnetizovaná. Ak planéta mala v minulosti vlastné vnútorne generované magnetické pole, v čase vzniku Hellas už zrejme nebolo funkčné a pôvodná magnetizácia bola zničená počas termálneho šoku súvisiaceho s impaktom.Spohn et al. (2001): Geophysical constraints on the evolution of Mars, Space Science Reviews, 96 (1), 231-262. formát PDF

 Referencie 

Kategória:Nížiny na Marse